Para outras páxinas con títulos homónimos véxase: Freáns.

**Freáns** é un lugar da parroquia de Crespos no concello ourensán de Padrenda na comarca da Terra de Celanova. Segundo o IGE, en 2022 tiña 24 habitantes (12 homes e 12 mulleres).

Xeografía
---------

Ponte dos Liños.
Pola aldea discorre a Verea Real, protexida polas fortalezas de San Pedro de Grixó, dependentes do Alcázar de Milmanda, cun asentamento en Freáns procedente do cuartel de San Pedro. O paso por Freáns era pola ponte dos Liños. En 1948 abriuse estrada que conecta Mociños con Freáns, e ao ano seguinte a que une Freáns con Agra.

No río Gorgua hai 16 muíños e unha presa de regadío partía desde Silbares ata Morgade. Na aldea hai cinco canastros, de pequeno tamaño con planta rectangular con cuberta a dúas aguas, con pés de pedra, habitáculo de madeira e cuberta de tella ou lousa.
En novembro de 1999 a zona pasou a formar parte do réxime de protección xeral do parque natural da Baixa Limia - Serra do Xurés. Na parte superior da aldea está a Fraga de Castiñeiros, tamén coñecida como Fraga da Costeira ou As Cañotas da Costeira.

Patrimonio
----------

Interior da capela.
A capela de Santa María Magdalena é de estilo barroco, se ben ten a súa orixe nun templo anterior. O templo orixinal sufriu danos no s. XVII e reformouse no XVIII, mudando o arco románico por un lintel de pedra que á súa vez en 1960 se substituíu por un arco de formigón. No interior do templo hai dúas imaxes da Santa: unha de pedra que non conserva a cabeza, e que segundo a tradición foi encontrada por uns pastores nunha pequena cova no monte, na Canella do Folón. A festividade celébrase o 22 de xullo.

No torreiro da capela hai un cruceiro. Construíuno en 1973 o escultor vigués Raúl Comesaña, pagado pola veciñanza.

En 2011 creouse unha ruta de sendeirismo, a Ruta dos Muíños I, ao longo do río Gorgua. En 2015 creouse a Ruta dos Muíños III, que comeza no Campo do Río e vai cara a Gresufe e San Roque.

Festas
------

As festas de Santa María Magdalena adoitan comezar o xoves cunha sardiñada con pementos. O venres, tras a cerimonia relixiosa, hai un xantar. O venres e o sábado á noite hai verbenas.

Galería de imaxes
-----------------

* Exterior da capelaExterior da capela
* Interior dun muíño na Ruta dos Muíños IIIInterior dun muíño na Ruta dos Muíños III
* Ruta dos Muíños IRuta dos Muíños I
* Ruta dos Muíños IRuta dos Muíños I
* Cruceiro de FreánsCruceiro de Freáns
* Pementos do xoves de sardiñadaPementos do xoves de sardiñada
* Pé do cruceiro de Freáns coa data de construción (1973)Pé do cruceiro de Freáns coa data de construción (1973)

Lugares e parroquias
--------------------

### Lugares de Crespos

| Lugares da parroquia de Crespos no concello de Padrenda (Ourense) |  |
| --- | --- |
|  Alén | 
 Ameán |
Baltamarón | 
 A Barxa | 
 As Canles | 
Carballal | 
Casal de Veco | 
Freáns | 
 Gresufe | 
As Lamas | 
Morgade | 
O Pontillón | 
Redondelo | 
Requeixo | 
Rodenlas | 
San Amaro | 
San Roque de Crespos | 
Seoane | 
Zacumeira | 
Zaqueiradas |

### Parroquias de Padrenda

| Galicia | Provincia de Ourense | Parroquias de Padrenda |  |
| --- | --- |
| O Condado (Santa María) | Crespos (San Xoán) | Desteriz (San Miguel) | Monte Redondo (San Xoán) | Padrenda (San Cibrán) | San Pedro da Torre (San Pedro) |

Notas
-----

1. ↑  Nomenclátor de Galicia. Busca directa (ed.). "Lugares da parroquia de Crespos, Padrenda". Consultado o 18 de maio de 2023.
2. ↑  "Instituto Galego de Estatística, consulta do nomenclátor". Xunta de Galicia. Arquivado dende o orixinal o 30 de decembro de 2020. Consultado o 08 de febreiro de 2024.
3. ↑  Francisco Alonso 2012.

Véxase tamén
------------

### Outros artigos

* Lugares de Padrenda

### Bibliografía

* Francisco Alonso, Eloy de (2012). *Historia del Concello de Padrenda*. Vigo: Ediciones Cardeñoso.